b'\n_START_ARTICLE_\nRasmus J\xc3\xb8nsson\n_START_PARAGRAPH_\nRasmus J\xc3\xb8nsson (f\xc3\xb8dt 29. december 1970) er en dansk journalist, politisk kommentator og ekstern lektor i politisk kommunikation ved Roskilde Universitet. J\xc3\xb8nsson er uddannet cand.comm. fra Roskilde Universitet. Han var fra maj 2007 til januar 2008 spindoktor for Ny Alliance, men driver i dag PR-firmaet New Deals sammen med Michael Jeppesen._NEWLINE_Tidligere har J\xc3\xb8nsson v\xc3\xa6ret g\xc3\xa6stev\xc3\xa6rt p\xc3\xa5 radioprogrammet P1 Debat, ligesom han ofte fungerer som politisk kommentator i medierne._NEWLINE_Rasmus J\xc3\xb8nsson havde en fremtr\xc3\xa6dende rolle i Christoffer Guldbrandsens film om Ny Alliance, Dagbog fra Midten.'